คือเดือนกุมภาพันธ์ประจำเดือนไม่มาแล้วมีนาคมประจำเดือนมาวันที่2-6และ13-14มีเลือดออกจากช่องคลอดสีแดงอ่อนอยากรู้ว่าท้องไหม
สวัสดีค่ะ เลือดประจำเดือนปกตินั้นควรจะต้องมาทุกเดือน โดยมาห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนขาดหายไป แล้วกลับมา แต่มากระปริดกระปรอยดังกล่าวมา อาจเป็นภาวะเลือดออกผิดปกติทางช่องคลอด ซึ่งอาจมีสาเหตุต่างๆเช่น ผลข้างเคียงจากการใช้ยาคุมชนิดใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบแนะนำการไปพบแพทย์เพื่อตรวจหาสาเหตุุของเลือดที่ออกผิดปกติ สามารถยืนยันการตั้งครรภ์ได้เองเบื้องต้น โดยชุดตรวจทางปัสสาวะให้ผลบวกได้ตั้งแต่ 10-14 วันหลังปฏิสนธิค่ะ